মালদ্বীপ
মালদ্বীপ বা মালদ্বীপ প্রজাতন্ত্র (, "ধিবেহী রাজ্যে জুমহূরিয়া") ভারত মহাসাগরের একটি দ্বীপ রাষ্ট্র। এর রাজধানীর নাম মালে। দক্ষিণ এশীয় আঞ্চলিক জোট সার্ক এর সদস্য। অপরূপ সৌন্দর্যের লীলাভূমি এ দেশ বিশ্বের সবচেয়ে নিচু দেশ। পর্যটনের জন্য বিখ্যাত এ দেশের সমুদ্রপৃষ্ঠ থেকে সর্বোচ্চ উচ্চতা মাত্র দুই দশমিক তিন মিটার এবং গড় উচ্চতা মাত্র এক দশমিক পাঁচ মিটার। এক হাজার দুই শ’রও বেশি ছোট ছোট দ্বীপ নিয়ে গঠিত মালদ্বীপ।
জাপান-মালদ্বীপ সম্পর্ক
১৯৮৭ সালে মালদ্বীপে একটি প্রলয়ঙ্করী ঘূর্ণিঝড় আঘাত হানে এবং এর ফলে হওয়া জলোচ্ছ্বাসের প্রভাবে মালদ্বীপের বড় একটি অংশ ক্ষতিগ্রস্ত হয়। এই দুর্যোগের কারণে মালদ্বীপের অর্থনীতিসহ বিভিন্ন খাতে ব্যাপক ক্ষয়ক্ষতি হয়। বিশেষ করে মালদ্বীপের অবকাঠামো খাত সবচেয়ে বেশি ক্ষতিগ্রস্ত হয়। মালদ্বীপের এই ক্ষয়ক্ষতির অর্থনৈতিক মূল্য ছিল প্রায় ৬ মিলিয়ন (৬০ লক্ষ) মার্কিন ডলার।